polyglot-tagger/wikipedia-language-snippets-filtered huggingface dataset:
పిఎస్ఎల్‌వి-సి 41 అనునది భారతీయ అంతరిక్షపరిశోధన సంస్థ అయిన ఇస్రో రూపొందించిన ఉపగ్రహవాహకనౌక లేదా రాకెట్.ఈ రాకెట్ అనబడు ఉపగ్రహ వాహక లేదా ప్రయోగ వాహనం ద్వారా ఐఆర్ఎన్ఎస్ఎస్-1ఐ అను నావిగేషన్ (అనగా నౌకాయాన, వాయు యాన, భూఉపరితల యాన మార్గ పర్య వేక్షణ, ఇతర ప్రయాణ మార్గాల పర్యవేక్షణ, మార్గ నిర్దేశన ) ఉపగ్రహాన్నికక్ష్యలోకి పంపుటకు తయారు చేసింది.అనుకున్న విధంగా ఈ రాకెట్ 2018 ఏప్రిల్ 12 గురువారం రోజు తెల్లవారు జామున 4:04 గంటలకు ఆంధ్రప్రదేశ్ లోని నెల్లూరు జిల్లా లోని శ్రీహరికోటలో వున్న సతిష్ ధవన్ అంతరిక్ష కేంద్రంలోని మొదటి ప్రయోగ కేంద్రం నుండి ప్రయోగింప బడింది.రాకెట్ కౌంట్ డౌన్ మంగళవారం రాత్రి 8:04 గంటలకు మొదలై నిర్వి ఘ్నంగా 32 గంటలు గురువారం ఉదయం వరకు సాగినది.కొంట్డౌన్ పూర్తవ్వగానే 44.4 మీటర్ల పొడవు, 321 టన్నుల బరువు వున్న పిఎస్ఎల్ వి- సి41 నిప్పులు కక్కుకుంటూ గగన మార్గంవైపు దూసుకెళ్లింది.రాకెట్ బయలు దేరిన 19 నిమిషాల తరువాత 506 కిలోమీటర్ల ఎత్తులో, సెకనుకు 9.6 కిలోమీటర్ల త్వరణంలో ఉపగ్రహన్ని కక్ష్యలోకి ప్రవేశపెట్టినది.
పీస్ఎల్ వి-సీ41 ఉపగ్రహ వాహకనౌక పీస్ఎల్‌వి రాకెట్ శ్రేణిలో రకానికి చెందిన రాకెట్. రకంలో ప్రథమదశకు అదనంగా మరో ఆరు స్ట్రాపాన్ బూస్టరు చోదకాలు అమర్చబడి వుండును. ప్రధమ దశను కోర్‌అలోను దశ అనికూడా అంటారు. ఇస్రో పరిభాషలో ఈదశ 1 . ప్రథమ దశ, స్ట్రాపాన్ చోదకాలలో ఘన ఇంధనం నింపబడి వుండును. పీస్ఎల్ వి-సీ41 రాకెట్ అనేది పీస్ఎల్‌వి శ్రేణిలో 43 వ రాకెట్ కాగా, రకానికి చెందిన 20 వ రాకెట్. అలాగే సతీష్ ధవన్ అంతరిక్ష కేంద్రంలోని మొదటి ప్రయోగ కేంద్రంనుండి ప్రయోగించిన 32 వ ఉపగ్రహ వాహకనౌక. పీస్ఎల్ వి-సీ41 రాకెట్ నాలుగు చోదక దశలు కల్గివున్నది. మొదటి, మూడో దశలో ఘనఇంధనం ఉండగా రెండు, నాలుగో దశల్లో ద్రవ ఇంధనాన్ని రాకెట్ చోదకంగా ఉపయోగిస్తారు. నాల్గవదశ పైభాగాన ఉపగ్రహాం అమర్చబడి వుండును.
ఇది పిఎస్‌ఎల్‌వి లోని అంతిమ దశ. పేలోడ్ దీనికి చేర్చి ఉంటుంది. ఉపగ్రహాలను కక్ష్యలోకి పంపే బాధ్యత ఈ దశదే. ఈ దశలోని రెండు -4 ద్రవ ఇంధన ఇంజనులు ఒక్కొక్కటి 7.6 కిన్యూ థ్రస్టును ఉత్పత్తి చేస్తాయి. ఉపయోగించు ఇంధనం + . యాత్ర అవసరాన్ని బట్టి ఈ దశ 540 సెకండ్ల వరకు మండుతుంది.
నాల్గవ దశలోనే పరికరాల అర కూడా ఉంటుంది. ఈ అరలో ఇనర్షియల్ గైడెన్స్ వ్యవస్థ, ఫ్లైట్ కంప్యూటరు, టెలిమెట్రీ, ఏవియానిక్స్ పరికరాలు ఉంటాయి.
ఈ పర్వతారోహణ కొరకు స్పాన్సర్ల కోసం ఆమె సహాయం చేసింది. ఆమె చివరి నిమిషంలో యోమ్లూరి షింబణ్ న్యుస్ పేపర్, నిప్పోన్ టెలివిజన్ సంస్థల నుండి సహాయాన్ని పొందింది. ఆ బృందంలోని సభ్యులు జపాన్ దేశ సరాసరి వేతాన్ంతో సమానమైన మొత్తాన్ని చెల్లించారు. ఈ ధనాన్ని పొదుపు చేయడానికి ఆ బృందం సభ్యులు పర్వతారోహణ కొరకు వాటర్ ఫ్రూప్ పౌచ్ లు, వావర్ గోవ్స్ ను కార్ల యొక్క పాట సీట్ల యొక్క కవర్లతో కుట్టుకొని తయారుచేసుకున్నారు. వారు చైనా నుండి గూస్ ఫెదర్ ను కొనుగోలు చేసి దానితో తాము పడుకొనే సంచులను తయారుచేసుకున్నారు. ఆ పాఠశాలలోని విద్యార్థులు ఉపయోగించని జాం పాకెట్లను వారి ఉపాధ్యాయులకు సేకరించారు. నేపాల్ నుంచి సాహసయాత్ర ప్రారంభించి 1975, మే 16న ఎవరెస్ట్ శిఖరాన్ని అధిరోహించింది. 'ప్రపంచంలో ఎవరెస్ట్ ఎక్కిన మొదటి మహిళ'గా తన పేరును చరిత్రలో లిఖించుకుంది. వారు 1953లో మొట్టమొదటి సారిగా ఎవరెస్టు శిఖరాన్ని అధిరోహించిన టెన్సింగ్ నార్కే, ఎడ్మండ్ హిల్లరీ వెళ్ళిన మార్గాన్నే ఎంచుకున్నారు.
ఆమె 1958 నుండి 1962 మధ్య కాలంలో షోవా వుమెన్స్ యూనివర్శిటీలో ఆంగ్ల సాహిత్యం, విద్యను అభ్యసించింది. అచట ఆమె పర్వతారోహణ క్లబ్ లో సభ్యురాలుగా ఉంది. గ్రాడ్యుయేషన్ అయిన పిదప ఆమె జపాన్ లో మహిళా పర్వతారోహణ క్లబ్ ప్రారంభించింది. ఆ క్లబ్ యొక్క నినాదం "మమ్మల్ని ఒక విదేశీ ప్రయాణానికి వెళ్ళనివ్వండి". ఇటువంటి క్లబ్ జపాన్ లో మొదటిది. ఆ కాలంలో పురుష పర్వతారోహకులు ఆమెను పర్వతారోహణకు తమతోపాటు రానివ్వనందున, కొందరు పురుషులు ఆమె పర్వతారోహణపై ఆసక్తి తోపాటు ఒక భర్తను వెదుకుకొనుటకు వెళ్ళుతున్నదని అనేవారు. అందువల్ల ఆమె ఈ క్లబ్ ను ప్రారంభించిందని తెలియజేసారు. ఈ కాలంలో ఆమె జపాన్ లోని "ఫుజీ పర్వతం", స్విస్ ఆల్ప్స్ లోని మాట్టేర్ హాన్ పర్వతాన్ని అధిరోహించింది. 1972లో తాబెయ్ జపాన్ లోని పర్వతారోహకురాలిగా గుర్తించబడింది.
తాబెయ్ ఏడుగురు సంతానం గల కుటుంబంలో ఐదవ కుమార్తెగా ముహారు, ఫుకుషిమాలో జన్మించింది. ఆమె బలహీనమైనదిగా భావించబడినప్పటికీ తన 10 వ యేట పర్వతారోహణకు ప్రారంభించింది. ఆమె తన పాఠశాల తరపున పర్వాతారోహణ కొరకు వెళ్ళి "నాసూ శిఖరం" అధిరోహించింది. ఆమెకు పర్వతారోహణపై ఆసక్తి ఉన్నప్పటికీ ఆమె కుటుంబం పేదరికం వల్ల ఆమెకు సహకారం అందించలేకపోయింది. అందువల్ల ఆమె తన ఉన్నత పాఠశాల విద్యాభ్యాస రోజులలో కొన్ని పర్వతారోహణలు మాత్రమే చేయగలిగింది.
తాబెయ్ యొక్క ఎల్.సి.సి. క్లబ్ లో గల బృధం జపానీస్ వుమెన్స్ ఎవరెస్టు ఎక్స్‌పెడిషన్ గా ప్రసిద్ధి చెందింది. ఈ బృందం ఎల్కో హిసానో నాయకత్వంలో ఎవరెస్టు శిఖరాన్ని అధిరోహించేందుకు ప్రయత్నం చేసింది. ఈ బృందంలో 15 మంది సభ్యులు ఉండేవారు. వారిలో పనిచేసే మహిళలు ఉన్నారు. తరువాత తాబె, హిరొకొ హిరకవలు మే 19, 1970లో అన్నపూర్ణ శిఖరాన్ని అధిరోహించారు.
జుంకో తాబెయ్ జపాన్ దేసానికి చెందిన పర్వతారోహకురాలు. ఆమె ప్రపంచంలో ఎత్తెన శిఖరం అయిన ఎవరెస్టు పర్వతం అధిరోహించిన మొదటి స్త్రీగా చరిత్రలో నిలిచింది. ఆమె ప్రతీ ఖండం లోని ఎత్తైన శిఖరాలన్నింటినీ అధిరోహించిన మొదటి మహిళ.
2000లో ఆమె క్యూషు విశ్వవిద్యాలయంలో ఎవరెస్టు శిఖరాన్ని అధిరోహించే బృందాలు విడిచిన వ్యర్థాల వల్ల పర్యావరణ నష్టాన్ని కేంద్రీకరిస్తూ పోస్టు గ్రాడ్యుయేషన్ చేసింది.
1969లో తెలంగాణ సాయుధ పోరాటం ఊపందుకుంది. అలియాబాద్‌లో కర్ఫ్యూ విధించిన సమయంలో పోలీసుల తుపాకీ తూటాకు యాదగిరిరావు మిత్రుడైన వెంకటేశ్వరరావు చనిపోయాడు. అది చూసి యాదగిరిరావు గుండె చలించింది. ఈ సంఘటన జరిగిన మూడేళ్ల తరువాత తెలంగాణ అమరవీరుల స్మారకస్థూపం ఏర్పాటు కోసం పురపాలక శాఖ డిజైన్స్‌ను ఆహ్వానించినపుడు యాదగిరిరావు తను ఒక డిజైన్ చేసి పంపించారు. ఆ డిజైన్‌ను అప్పటి తెలంగాణ మంత్రులైన అంజయ్య, మదన్‌మోహన్‌, మాణిక్‌ రావు, ఎం.ఎం. హర్ష ల కమిటీ ఎంపిక చేసింది. అలా ఎక్కా యాదగిరిరావు తెలంగాణ అమరవీరుల స్మారకస్థూపం రూపశిల్పి అయ్యారు.
కాలేజ్‌ ఆఫ్‌ ఫైన్‌ఆర్ట్స్‌లో శిల్పకళ వైపు ఆకర్షితుడై, ఎస్‌.కె.పాటిల్‌ అనే మహారాష్ట్ర టీచర్‌ దగ్గర చాలా మెలకువలు నేర్చుకున్నారు. అక్కడ ఉస్మాన్‌ సిద్ధిక్‌ అనే టీచర్‌ వద్ద ఆధునిక శిల్పకళ తెలుసుకొని, మోడ్రన్‌ ఆర్ట్‌లో కృషిచేయడం ప్రారంభించారు. భారతీయ శిల్పకళను పరిశోధించి లోహ ‘మిథున’ శిల్పాన్ని రూపొందించారు. ఈ శిల్పాన్ని ఢిల్లీలోని నేషనల్‌ అకాడమీ ఆఫ్‌ ఆర్ట్స్‌వారు కొనుగోలు చేసి ప్రదర్శించారు. ‘మిథున’ శిల్పం యాదగిరిరావు యొక్క శిల్పకళ కెరీర్‌లో జాతీయ, అంతర్జాతీయ స్థాయిలో అమితమైన గుర్తింపును తీసుకొచ్చింది.
యాదగిరిరావు చెక్కిన చాలా శిల్పాలు దేశ విదేశాల్లోని మ్యూజియాల్లో, రష్యాలోని ఇండియన్‌ ఎంబసీ, యు.కె., జర్మనీ, యు.ఎస్‌.ఎలలో ఉన్నాయి. సుమారు 50 ఏళ్ల క్రితం హైదరాబాద్‌ నగరపాలక సంస్థ కోసం యాదగిరిరావు రూపొందించిన నెహ్రూ విగ్రహం లాల్‌దర్వాజాలో ఉంది. గాంధీ విగ్రహాన్ని న్యూఢిల్లీలో పెట్టారు. టాంక్‌ బండ్‌పై సురవరం ప్రతాపరెడ్డి విగ్రహం, విశాఖ బీచ్‌ లోని దుర్గాబాయి దేశ్‌ముఖ్ విగ్రహం యాదగిరిరావు చెక్కినవే.
నాగమ్మ జానపద గీతాలను అద్భుతంగా పాడేది. అలా చిన్నతనం నుండే యాదగిరిరావుకి కళలపై ఆసక్తి కలిగింది. హెచ్‌.ఎస్‌.సి చదివే సమయంలోనే చిత్రలేఖనంలో ప్రతిభ కనబరచారు. 1957లో నా ఇంటర్‌ పూర్తిచేసి, ఎ.ఎం.ఐ.ఇ.లో చేరారు. కానీ అది నచ్చక 1957లో కింగ్‌ కోఠిలోని కాలేజ్‌ ఆఫ్‌ ఫైన్‌ ఆర్ట్స్‌లో చేరారు.
ఎక్కా యాదగిరిరావు హైదరాబాద్‌ పాత బస్తీ లోని అలియాబాద్‌లో జన్మించారు. వీరి తండ్రి ఎక్కా నారాయణస్వామి , తల్లి నాగమ్మ.
ఎక్కా యాదగిరిరావు తెలంగాణ రాష్ట్ర ప్రముఖ చిత్రకారులు, తెలంగాణ అమరవీరుల స్మారకస్థూపం శిల్పి, పద్మశ్రీ అవార్డు గ్రహీత.
మల్లెపూల నూనె సంగ్రహణ మిగతా ఆవశ్యక నూనెల సంగ్రహణ కన్న కాస్త భిన్నమైన క్లిష్టమైనది.మిగతా నూనెలను హైడ్రో డిస్టిలేసన్ లేదా స్టీము డిస్టిలేసను లేదా సాల్వెంట్ ఎక్సుట్రాక్సను పద్ధతిలో నేరుగా ఉత్పత్తి చెయ్యవచ్చును.మల్లెపూల నూనె ను సాల్వెంట్ పద్ధతిలో ఉత్పత్తి చేసినప్పటికి ఒకే దఫా కాకుందా రెండు మూడు అంచెలలో ఉత్పత్తి చేస్తారు.
మొదట సాల్వెంట్ సంగ్రహణ పద్ధతిలో పూలనుండి కాంక్రీట్ అనే పదార్థాన్ని ఉత్పత్తి చేస్తారు.ఈ కాంక్రీట్ నుండి ఆల్కహాల్ నుపయోగించి అబ్సొలుట్ ను వేరు చేస్తారు.అబ్సొలుట్ లోని ఆల్కహాల్ ను వేరుచేసి మల్లెపూల నూనెను చివరిగా తయారు చేస్తారు.
మల్లె ఆవశ్యక నూనెలో దాదాపు 100 వరకు ఆరోమాటిక్ రసాయన సమ్మేళనాలు ఉన్నప్పటికి వాటిలో ప్రధానమైనవి బెంజైల్ ఆసిటేట్,లినలూల్,బెంజైల్ ఆల్కహాల్,ఇండోల్,బెంజైల్ బెమ్జోయేట్,సీస్-జాస్మోన్, జెరానియోల్,మైథైల్ అంత్రానీలేట్ వుండగా స్వల్ప ప్రమాణంలో పి.క్రెసోల్,ఫార్నెసోల్,సీస్-3-హెక్సెనైల్, బెంజోయేట్,యూజెనోల్,నేరోల్, ,బెమ్జోయిక్ ఆమ్లం,బేంజాల్డిహైడ్,-టెర్పినోల్,నేరోలిడోల్,ఐసోహైటొల్,పైటోల్ తదితరాలు ఉన్నవి.
మల్లె మొక్క ఓలేసియే కుటుంబానికిచెందిన మొక్క. మల్లె వృక్షశాస్త్ర పేరు జాస్మినం లాటినం. జాస్మినమ్ గ్రాడిఫ్లోరా నుండి ఎక్కువగా మల్లె నూనె తీస్తారు.మల్లెమొక్కలో 12 రకాలు వున్నవి మల్లె సతత హరిత మొక్క,ఎగబాకే పొద,ముదురు ఆకుపచ్చిని ఆకులను కలిగి దాదాపు 10 మీటర్ల ఎత్తువరకు పెరుగును. పూలు నక్షత్రం ఆకారంలో పూలరెమ్మలను/రెక్కలను కల్గి, పూలను సాధారణంగా రాత్రి పూట సేకరిస్తారు. సాధారణంగా మల్లె మొక్కలను నాటిన 6 నెలల తర్వాత పూత ప్రారంభ మయ్యి, మొక్క పెరిగే కొద్ది పూత కూడా ఎక్కువై దిగుబడులు కూడా పెరుగుతాయి. ఎర్ర గరప నేలలు ఎంచుకుని మొక్కలు నాటుకోవాలి. నల్ల బంక నేలల్లో శాఖీయ పెరుగుదల బాగానే ఉంటుంది. కానీ పూల దిగుబడి అంతగా రాదు. చౌడు నేలలు, నీరు ఎక్కువగా నిల్వ ఉండే నేలలు మల్లె సాగుకు పనికిరావు. మల్లె సాగును జూన్ - డిసెంబర్ వరకు ఎప్పుడైనా మనం చేపట్టవచ్చు. నాటేటప్పుడు చల్లని వాతావరణం ఉండేలాగా అనగా సాయంత్రం పూట నాటడం వలన మొక్క బాగా అతుక్కుని నిలదొక్కుకుంటాయి. వరుసల మధ్య, మొక్కల మధ్య 1.25-2.00 మీటర్ల దూరం ఉండేలాగా అంటు మొక్కలను నాటుకుంటే అధిక దిగుబడులు పొందవచ్చు.
మల్లెపూల నూనె లేదా మల్లెల నూనె ఒక ఆవశ్యక నూనె.ఆంగ్లంలో జాస్మిన్ ఆయిల్ అంటారు.పూల నుండి ఉత్పత్తి చెయ్యడం వలన మల్లెపూల నూనె లేదా మల్లెల నూనె అంటారు. మల్లెపూల సుగంధ తైలం అనికూడా అంటారు. మల్లె పూలను పులదండల తయారీలో ఉపయోగిస్తారు, దేవతార్చనకు ఉపయోగిస్తారు. ముఖ్యంగా భారత దేశంలో మహిళలు మల్లె పూల దండలను సిగలో మక్కువగా ధరిస్తారు. మల్లెపూల నూనె ఆరోగ్యపరంగా పలు ప్రయోజనాలు వున్నవి. సౌందర్య సాధనాలు, ద్రవ్యాలు లలో విరివిగా వాడతారు. సబ్బులతయారిలో ఉపయోగిస్తారు.మల్లెమొక్కగుబురుగా పొడలా పెరుగును.మల్లె మొక్కలో పలు రకాలు వున్నవి. మల్లె పువ్వుల్లో చాలా రకాలు ఉన్నాయి. గుండు మల్లె, జాజి మల్లె, దొండు మల్లె, తీగ మల్లి, గుబురు మల్లెలు లాంటివి మంచి సువాసన వెదజల్లుతాయి.
మల్లె జన్మ స్థానం ఉత్తర భారతదేశము, చైనా.అక్కడి నుండి మొదట అరబ్బులు/ఒకరకమైన తురకలు వలన స్పెయిన్ తీసుకోపోబడినది.అక్కడి నుండి ఫ్రాన్స్,ఇటలీ,మొరాకో,ఈజిప్టు,జపాన్,టర్కీ దేశాలకు విస్తరించి,ప్రస్తుతం పైన పేర్కోన్న దేశాలలో విస్తారంగా సాగులో వున్నది.మల్లెను ఆంగ్లంలో జాస్మిన్ అంటారు.జాస్మిన్ అనే మాట పెరిసియన్ భాష యాస్మిన్ పదంనుండి పుట్టినది. భారతీయులు,చైనా వారు, మల్లెను వైద్యపరంగా వాడారు. ముఖ్యంగా వీర్యవర్ధనిగా ఓషధిగా ఉపయోగించారు.టర్కీలో మల్లె కాండాన్ని తాళ్ళుగా పేనేవారు.చైనాలో జాస్మిమమ్ సంబక్ అనే రకపు మల్లెల నుండి చేసే టీ అందరికి ఇష్టమైన టీ. ఇండోనేషియాలో మల్లెను అలంకరణకు ఉపయోగిస్తారు.
నూనెలో కీటోన్లు,టెర్పీనోల్,ఆల్కహాల్ లు.ఈస్టరులు, పెనోల్స్,అల్కలాయిడులు, ఆరోమాటిక్ సమ్మేళనాలు వున్నవి.నూనెలో దాదాపు 100 రసాయన సమ్మేళనాలు వున్నవి.ఆల్కహాల్లు:లినలూల్,నెరోల్,టెర్పీనోల్,కీటోన్లు:జాస్మోన్ ,ట్రాన్స్ మిథైల్ జాస్మోనేట్,జాస్మిక్ ఆసిడ్,జాస్మోల్ ఆక్టోన్,మిథైల్ డైహైడ్రోజాస్మోనేట్.సిస్, ట్రాన్స్ ఇథైల్ జాస్మోనెట్.ఆరోమాటిక్ సమ్మేళనాలు:యూజెనోల్,యూజెనైల్ ఆసిటేట్.ఇతర ఆల్కహాల్ ఈస్టరు కీటోనులు:బెంజైల్ అసిటేట్ ,బెంజైల్ ఆల్కహాల్,పినైల్ అసిటిక్ ఆసిడ్,మైథైల్ హెప్టనోన్.పెనోల్స్:పి-క్రెసోల్.అల్కలాయిడులు:ఇండోల్ ,మిథైల్ అంథ్రానిలెట్లు వున్నవి.
మల్లె నూనె చర్మానికి తేమనందిస్తుంది. అంతేకాదు. ఇది చర్మంలోని సాగేగుణాన్ని పెంచుతుంది. దాంతో చర్మం తాజాగా మారి, పొడిబారే సమస్య అదుపులో ఉంటుంది. చర్మంపై పేరుకునే రకరకాల మచ్చల్ని నివారించడంలోనూ ఈ నూనె కీలకంగా పనిచేస్తుంది.
యెరెవాన్ టి.వి. టవరు, టిబిలిసి టవరు లపై సన్నాహక పని, దీనికి బదులుగా కూడా ఉక్రైనియన్ ఇన్స్టిట్యూట్ ఫర్ స్టీల్ స్ట్రక్చర్స్లో ప్రారంభమైంది. ప్రాజెక్టు నాయకులుగా ఇసాక్ జతులోవ్స్కీ, అనటోలీ పెరేల్మాటర్, మార్క్ గ్రిన్బెర్గ్, యూరి షెవెర్నిట్స్కి, బోరిస్ బట్ ఉన్నారు. టవర్లు నిర్మించబడ్డ సోవియట్ రాజధానిలలో టిబిలిసి, యెరెవాన్ మొదటివి. ఇదే బృందం తరువాత కియెవ్ టి.వి. టవరు యొక్క ప్రాజెక్టుపై పని చేసింది, అయితే అది యెరెవాన్ లో మొదలుపెట్టిన దానికంటే ముందుగానే ముగించబడింది). యెబివాన్ టవర్ తో పోలిస్తే, టిబిలిటి టవరు తక్కువ, తేలికైన, కొద్దిగా వంగి ఉంటుంది.
యెరెవాన్ టి.వి. టవరు , 311.7 మీ పొడవున్న టవరు దీనిని ఆర్మేనియా రాజధాని యెరెవాన్ లో 1977వ సంవత్సరంలో ఆర్ధిక నగరం దగ్గరలోని నార్క్ కొండ వద్ద ఉన్నది. ఇది కాకసస్లో అత్యంత ఎత్తైన భవనం, పశ్చిమ ఆసియాలోని రెండవ అతి పొడవైన టవరు , ఎనిమిదవ ఎత్తైన స్వేచ్ఛా స్తంభాల ఉక్కు ట్రస్ టవర్, ప్రపంచంలోని ముప్పై-ఎత్తైన గోపురం.
ఈ బేస్ ట్రస్స్-స్టీల్ టెట్రాహెడ్రాన్ 71 మీటర్ల ఎత్తులో క్లోజ్డ్-ప్లాట్ఫాం పరిశీలన డెక్, సాంకేతిక కార్యాలయాలు. ఈ బురుజు యొక్క పైకప్పు మీద రేడియో యాంటెనాలు ఉంటాయి. త్రిభుజాకార ట్రస్-ఉక్కు నిర్మాణం 137 మీటర్ల ఎత్తువరకు కొనసాగుతుంది, ఇక్కడ విలోమ-కత్తిరించిన కోన్ ఆకారంలో రెండు-అంతస్తుల 18-మీటర్ల నిర్మాణం ఉంటుంది. జాలక గ్రిడ్ నిర్మాణం మరో 30 మీటర్ల వరకూ కొనసాగుతుంది.
ఈ నిర్మాణ కేంద్రంలో 4.2 మీటర్ల వ్యాసం కలిగిన కాంక్రీటు నిలువు గొట్టం వంటి నిర్మాణం ఉంది, దీనిలో లిఫ్ట్-షాఫ్ట్ దాగి ఉన్నది. నేలమాళిగలో నుండి పైపు ప్రొజెక్షన్ ఒక యాంటెన్నా క్యారియర్గా కొనసాగుతుంది. ఈ రూపం సోవియట్ యూనియన్ లో ఉక్కు టవర్లు తో విస్తృతంగా వ్యాపించింది. ఉదాహరణకు, కీవ్ టి.వి. టవరు, సెయింట్ పీటర్స్బర్గ్ టివి టవరు ఈ నిర్మాణం సూత్రాన్ని అనుసరిస్తాయి.
యాంటెన్నా క్యారియర్ టేప్లు (విభాగానికి వ్యాసం: 4 మీటర్లు, 3 మీటర్లు, 2.6 మీటర్లు, 1.72 మీటర్లు, 0.75 మీటర్లు) ఐదు నిర్వహణ వంతెనల మధ్య ఎగువకు ఉంటాయి. మొత్తం ఉక్కు నిర్మాణం తెలుపు భద్రతా నిబంధనలకు అనుసరించడానికి తెలుపు, అంతర్జాతీయ నారింజ రంగు వేయబడుతుంది.
1960 దశాబ్దం చివరలో 180 మీటర్ల యెరెవాన్ ఉన్నత టి.వి. టవరును భర్తీ చేయడానికి నిర్ణయించారు, దాని సామర్థ్యం సరిపోని కారణంగా, ఆ స్థానంలో కొత్త టవరును నిర్మించాలనుకున్నారు.
నిర్మాణం 1974 లో మొదలై మూడు సంవత్సరాల పాటు కొనసాగింది. జార్జియాలోని రష్యన్ మెటలర్జికల్ ప్లాంట్ నుంచి ఉక్కును రవాణా చేశారు.
ఈ షాపింగ్ మాల్ నిర్మాణం 2009లో మొదలు పెట్టబడింది. 2012 అక్టోబర్ నెలలో ఈ షాపింగ్ మాల్ ప్రారంభించబడింది. ఆర్మేనియాలో జన్మించిన రష్యన్ వ్యాపారి సామ్‌వెల్ కరపెత్యాన్ సారథ్యంలోని తాషిర్ గ్రూప్ ఈ దాల్మా గార్డెన్ షాపింగ్ మాల్‌ను నిర్మించింది. ఈ షాపింగ్ మాల్ ప్రారంభోత్సవానికి ఆర్మేనియా అధ్యక్షుడు "సెర్జ్ సర్ఖస్ జన్" హాజరయ్యాడు.
2013, నవంబర్ 18న ఈ మాల్‌లో "సినిమా స్టార్" మల్టిప్లెక్స్ సినిమా థియేటర్ ప్రారంభించబడింది. "సినిమా స్టార్" అనేది రష్యన్ సినిమా వ్యాపార సంస్థ. ఇది ఆర్మేనియన్ మార్కెట్లోకి ఈ షాపింగ్ మాల్‌లో 6 హాళ్లను నెలకొల్పడం ద్వారా ప్రవేశించింది. ఈ మల్టీప్లెక్స్ మైఖేల్స్ కేఫ్ రెస్టారెంట్‌కు సమీపంలో ఉంది.
దాల్మా గార్డెన్ మాల్ ఆర్మేనియా దేశంలోని ఒక షాపింగ్ మాల్. ఇది ఆర్మేనియా రాజధాని యెరెవాన్‌లో సిట్సెర్నాకబెర్డ్ కొండకు దగ్గరలో ఉంది. ఇది ఆర్మేనియా దేశంలోని మొట్టమొదటి షాపింగ్ మాల్.
తరువాత "యెరెవాన్ సిటీ" హైపర్‌మార్కెట్ ఈ మాల్‌లో ప్రారంభమయ్యింది. 2015లో "క్యారీఫోర్ హైపర్‌మార్కెట్" ఈ షాపింగ్ మాల్‌లో మొదలయ్యింది.
దిలీప్ స్వగ్రామం తెలంగాణ రాష్ట్రం, యాదాద్రి - భువనగిరి జిల్లాలోని మోత్కూర్. ఆయన సెప్టెంబరు 22న భారత కమ్యూనిస్టు పార్టీ నాయకుడు కొణతం బక్కారెడ్డి, అరుణ దంపతులకు జన్మించాడు. హైదరాబాదులోని సెయింట్ జోసఫ్ పబ్లిక్ స్కూల్ లో ప్రాథమిక విద్యను పూర్తిచేసిన దిలీప్, వివేకవర్ధిని డిగ్రీ కళాశాల నుండి బీఎస్సీ, ఉస్మానియా విశ్వవిద్యాలయము అనుబంధ కళాశాల వివేకానంద స్కూల్ ఆఫ్ పోస్ట్ గ్రాడ్యుయేట్ స్టడీస్ నుండి ఎంబీఏ పూర్తి చేశాడు.
తెలంగాణ ఉద్యమ సమయంలో తెలంగాణ రాష్ట్ర ఆవశ్యకతను, ఉద్యమ లక్ష్యాలనూ సామాజిక మాధ్యమం ద్వారా విస్తృత ప్రచారం చేయడంతోపాటూ, తెలంగాణ వ్యతిరేక శక్తుల పన్నాగాలను ఎప్పటికప్పుడు సామాజిక మాధ్యమం వేదికల్లో తిప్పికొట్టేవాడు. మిషన్ తెలంగాణ అనే వెబ్ పోర్టల్ స్థాపించి ఎప్పటికప్పుడు తెలంగాణ ఉద్యమం విశేషాలు ప్రపంచవ్యాప్తంగా చేరవేశాడు. గూగుల్ సంస్థలో ఉద్యోగం చేస్తూనే తెలంగాణ రాష్ట్ర సాకారం కోసం నిరంతరం శ్రమించాడు.
దిలీప్ కొణతం, తెలంగాణకు చెందిన రచయిత, సాంకేతిక నిపుణుడు. ఇంగ్లీషులో బహుళ ప్రజాదరణ పొందిన "కన్ఫెషన్స్ ఆఫ్ యాన్ ఎకనామిక్ హిట్‌మ్యాన్" అనే ఆంగ్ల పుస్తకాన్ని ‘ఒక దళారీ పశ్చాత్తాపం’ పేరిట తెలుగులోకి అనువదించి తెలుగు పుస్తక ప్రపంచంలో సంచలనం సృష్టించిన దిలీప్, ప్రస్తుతం తెలంగాణ ప్రభుత్వ డిజిటల్ మీడియా డైరెక్టర్ గా బాధ్యతలు నిర్వర్తిస్తున్నాడు.
సామాజిక మాధ్యమం వేదికగా తెలంగాణ ఉద్యమంలో తన వంతు పాత్ర పోషించిన దిలీప్ కృషిని గుర్తించిన తెలంగాణ రాష్ట్ర ముఖ్యమంత్రి కల్వకుంట్ల చంద్రశేఖరరావు, దిలీప్ ను తెలంగాణ డిజిటల్ మీడియా డైరెక్టర్ గా నియమించాడు.
ఐస్‌ల్యాండ్ చుట్టూ ఉన్న సముద్రపు మంచు మైళ్ళ తరబడి అన్నివైపులా విస్తరించి ఓడరేవులు మూతబడ్డాయి. ఐస్‌ల్యాండు జనాభా సగానికి పడిపోయింది. అయితే 1783 లో లాకీ అగ్నిపర్వతం పేలుడు కారణంగా ఏర్పడిన స్కెలెటల్ ఫ్లోరోసిస్ ఇందుకు కారణం అయి ఉండవచ్చు. ఐస్‌ల్యాండులో కూడా పంటలు దెబ్బతిన్నాయి. ప్రజలు ధాన్యాహారం తినడం మానివేసారు. గ్రీన్‌ల్యాండ్ లోని నార్స్ కాలనీలు 15 వ శతాబ్దం తొలినాళ్ళ కల్లా అంతరించిపోయాయి. పంటలు పండకపోవడం, మాంసాహారం కోసం పెంచే పశువుల పెంపకం కష్టం కావడం ఇందుకు కారణం. అయితే వాళ్ళు అప్పటికే వ్యవసాయ సామర్థ్యాన్ని మించి పోయారని జారెడ్ డయమండ్ చెప్పాడు. మంచు కారణంగా 1410, 1720 మధ్య కాలంలో గ్రీన్‌ల్యాండ్‌కు మిగతా ప్రపంచంతో సంబంధం తెగిపోయింది.
శీతాకాలాల్లో చల్లదనం పెరగడంతో ఐరోపా, ఉత్తర అమెరికాలో చిరు మంచుయుగం మొదలైంది.17 వ శతాబ్దం మధ్యలో గ్లేసియర్ల కారణంగా స్విస్ ఆల్ప్స్‌లో పొలాలు, గ్రామాలు ధ్వంసమయ్యాయి. ఇంగ్లాఅండు, నెదర్లాండ్సులలోని కాలువలు, నదులు గడ్దకట్టుకుపోయేవి. వీటిపై ఐస్ స్కేటింగు, ఉత్సవాలు వగైరాలు జరిగేవి. మొదటి థేమ్స్ ఉత్సవం 1607 లో జరిగింది. చివరిది 1814 లో జరిగింది. గోల్డెన్ హార్న్, బాస్ఫోరస్ దక్షిణ భాగం 1622 లో గడ్డకట్టాయి. 1658 లో స్వీడిష్ సైన్యం కోపెన్‌హాజెన్‌పై దాడి చేసేందుకు, గ్రేట్ బెల్ట్‌ను నడిచి దాటింది. 1794–1795 శీతాకాలం మరీ తీవ్రంగా ఉంది. పిచెగ్రు నేతృత్వంలోని ఫ్రెంచి సైన్యం నెదర్లాండ్స్ లోని గడ్దకట్టిన నదులను నడిచి దాటింది.
13 వ శతాబ్దంలో, ఉత్తర అట్లాంటిక్ సముద్రంలో ప్యాక్ ఐస్ (సముద్రాల్లో చిన్న చిన్న మంచు ముక్కలు కలవగా ఏర్పడిన పెద్ద మంచు పలక) దక్షిణంగా విస్తరించడం మొదలైంది. గ్రీన్‌ల్యాండ్ లోని గ్లేసియర్లు కూడా విస్తరించాయి. ప్రజలు చెప్పేదాన్ని బట్టి, గ్లేసియర్ల విస్తరణ ప్రపంచ వ్యాప్తంగా జరిగింది. బాఫిన్ ఐలండ్, ఐస్‌ల్యాండుల్లోని మంచుదుప్పటి కింద నుండి సేకరించిన మొక్కల అవశేషాల రేడియో కార్బన్ డేటింగ్ ఆధారంగా మిల్లర్ తదితరులు చల్లటి వేసవి కాలాలు, మంచు విస్తరణలతో 1275, 1300 ల మధ్య అకస్మాత్తుగా మొదలైన చిరుమంచుయుగం, 1430, 1455 ల మధ్య తీవ్ర రూపం దాల్చిందని చెప్పారు.
1300 1850 ల మధ్య ఐరోపా రైతులు పడిన అవస్థల గురించి బ్రయాన్ ఫాగన్ రాసిన లిటిల్ ఐస్ ఏజ్ పుస్తకంలో వర్ణించాడు. కరువులు, హైపోథెర్మియా, రొట్టె అల్లర్లు, నియంతల అరాచకత్వం మొదలైనవి ఈ అవస్థల్లో ఉన్నాయి. 17 వ శతాబ్దంలో వ్యవసాయం నాటకీయంగా పడిపోయింది. "ఆల్ప్స్ గ్రామాల్లోని ప్రజలు వేరుశనక తొక్కు, బార్లీ, ఓట్ పిండిలతో కలిపి చేసిన బ్రెడ్ తినేవాళ్ళు." ఐరోపాలో పెచ్చరిల్లిన మంత్రగాళ్ళ వేటలకు కారణం చిరుమంచుయుగంలోని పంటల వైఫల్యమే కారణమని వుల్ఫ్‌గ్యాంగ్ బెహ్రింగర్ అనే చరిత్రకారుడు చెప్పాడు.
నాసా వారి ఎర్త్ అబ్సర్వేటరీ మూడు అతిశీతల కాలాలను నమోదు చేసింది: మొదటిది 1650 లో మొదలు కాగా, రెండవది 1770 లోను, చివరిది 1850 లోనూ మొదలయ్యాయి. ప్రతీ రెండింటి మధ్యా, కాస్త వెచ్చగా ఉండే కాలం ఉంది. వాతావరణ మార్పుల అధ్యయనం కోసం వివిధ దేశాల ప్రభుత్వాలు ఏర్పాటు చేసిన ప్యానెల్, చిరు మంచుయుగం ప్రభావం వలన ప్రాంతీయంగా వాతావరణ మార్పులు ఏర్పడ్డాయి తప్ప, ప్రపంచవ్యాప్తంగా ఏకోన్ముఖంగా గ్లేసియేషను ఏర్పడలేదని చెప్పింది. ఎక్కువలో ఎక్కువగా ఉత్తరార్థగోళం కొంతవరకు చల్లబడింది.
మధ్యయుగ వెచ్చని కాలం తరువాత ఏర్పడిన చల్లని కాలాన్ని చిరు మంచుయుగం అంటారు. అది అచ్చమైన మంచుయుగం కానప్పటికీ ఆ పదాన్ని 1939 లో ఫ్రాంకోయిస్ ఇ. మాథెస్ శాస్త్ర పరిభాషలోకి చేర్చాడు. 16 19 శతాబ్దాల మధ్య కాలాన్ని స్వల్పకాలిక మంచుయుగంగా నిర్వచిస్తున్నారు. అయితే, ఇది 1300 నుండి 1850 వరకూ ఉంటుందని కొందరు భావిస్తున్నారు. ఈ చిరు మంచుయుగపు ఆది అంతాలు విభిన్న ప్రాంతాల్లో విభిన్నంగా ఉండడంతో ఈ విషయమై వాతావరణజ్ఞులు, చారిత్రికులు అంగీకరించే అవకాశం లేదు.
ఉత్తర అట్లాంటిక్‌లో 12,000 ఏళ్ళ నాటి గత మంచుయుగం తరువాత పేరుకున్న సెడిమెంట్ల విశ్లేషణలో సుమారు ప్రతీ 1,500 ఏళ్ళకొకసారి ఉష్ణోగ్రతలు 1–2 తగ్గి శీతల పరిస్థితులు ఏర్పడ్డాయి. చిట్తచివరిసారిగ అలా శీతల పరిస్థితులు ఏర్పడింది చిరు మంచుయుగం కాలంలోనే. ఆఫ్రికా తీరం దగ్గరలో పేరుకున్న సెడిమెంట్లలో కూడా ఇలాంటి ఇలాంటి శీతల ఘటనలే కనిపించాయి. అయితే ఈ ఘటనలు మిగతా ఘటనలకంటే పెద్దవి. వీటి రేంజి: 3–8 .
మెక్సికోలోని యుకాటాన్ ద్వీపకల్పంలో సేకరించిన నమూనాలను విశ్లేషించగా అవి మాయా, అజ్టెక్‌ల నాటి శీతల, కరువు పరిస్థితుల నాటివని తేలింది. ఈ ప్రాంతంలో చిరు మంచుయుగం ఏర్పడిందనే వాదనను ఇది బలపరుస్తోంది.
ఉత్తర అమెరికాలో స్థిరపడ్డ తొలితరం ఐరోపా వలసదారులు దారుణ శీతాకాలం గురించి చెప్పారు. ఉదాహరణకు, 1608 జూన్‌లో లేక్ సుపీరియర్ చుట్టూ మంచు పేరుకుందని శామ్యూల్ చాంప్లేన్ చెప్పాడని ల్యాంబ్ అన్నాడు.
దీనికి విరుద్ధంగా గ్లేసియల్ పొడవు ఆధారంగా అంచనా ప్రకారం 1600, 1850 ల మధ్య వాతావరణంలో పెద్ద తేడా ఏమీ లేదు. ఆ తరువాత మాత్రం గ్లేసియర్ల తగ్గుదల బలంగా కనిపించింది.
అంతకు మునుపు ఫోటోగ్రఫీ ఒక కళగా, శాస్త్రంగా పరిగణించబడి కేవలం నిపుణులకు మాత్రమే సాధ్యపడేది. ఫోటోగ్రఫీకి కావలసిన పరికరాలు పెద్దవిగా ఉండటం, దాని వలన వాటి ధర కూడా ఎక్కువగా ఉండటం, ఫోటోగ్రఫీలో ఔత్సుకుత పెరగటం, సాధారణ ప్రజానీకం కూడా ఫోటోగ్రఫీని అభిరుచిగా అలవరచుకోవటం గమనించిన కొడాక్ ఫోటోగ్రఫీని జనబాహుళ్యంలోకి తీసుకెళ్ళే ప్రయత్నంలో 1901 లో కొడాక్ బ్రౌనీని తయారు చేసింది . రెండుంపాఫు ఇంచిల పొడవు, అంతే వెడల్పు గల ఫోటోలను 117 ఫిలిం పై నమోదయ్యే ఈ కెమెరా మీడియం ఫార్మాట్ ఫిలింకు బీజాలు వేసింది. తర్వాతి కాలంలో 117 ఫిలిం వాడే కెమెరాల తయారీ ఆగిపోవటం, మీడియం ఫార్మాట్ లో 120, 620, 220 ఫిల్ంలు రావటంతో కొడాక్ 117 ఫిలిం తయారీని ఆపివేసింది.
ఇవి కాకుండా సాయి ధరమ్ తేజ్ సరసన క్రియేటివ్ కమర్షియల్స్ పతాకంపై వెలువడనున్న ఇంకా పేరు పెట్టని సినిమాలో నటించడానికి ఒప్పందం కుదుర్చుకుంది.
అనుపమ పరమేశ్వరన్ కేరళ రాష్ట్రంలోని త్రిస్సూర్‌ జిల్లాకు చెందిన ఇరింజలకుడలో 1996 ఫిబ్రవరి 18న పరమేశ్వరన్, సునీత దంపతులకు జన్మించింది. ఈమె ప్రాథమిక విద్య పూర్తి చేసిన తర్వాత కొట్టాయం సి.ఎం.ఎస్. కళాశాలలో కమ్యూనికేటివ్ ఇంగ్లీష్ ప్రధాన విషయంగా ఉన్నతవిద్యను అభ్యసించింది.తరువాత సినిమాలలో నటన కొరకు చదువును వాయిదా వేసుకుంది.
ఈమె ఇంతవరకు ఆల్ఫోన్స్ పుత్రేన్, సుజీత్ వాసుదేవ్, త్రివిక్రమ్ శ్రీనివాస్, చందూ మొండేటి, ఆర్.ఎస్.దురై సెంథిల్‌కుమార్, సతీష్ వేగేశ్న, సత్యన్ అంతికడ్, కిశోర్ తిరుమల, మేర్లపాక గాంధీ, ఎ. కరుణాకరన్ వంటి దర్శకులతో పనిచేసింది. వీరిలో చాలామంది పరిశ్రమకు కొత్తవారు కావడం గమనార్హం.
అనుపమ పరమేశ్వరన్ ఒక భారతీయ నటి. ఈమె తెలుగు, మలయాళ, తమిళ సినిమాలలో నటించింది.ఆమె భర్త పేరు రాజేష్ గోరువ . ఆమె నటించిన తొలి మలయాళ చిత్రం ప్రేమమ్‌లోని మేరీ జార్జ్, తెలుగు సినిమా శతమానం భవతిలో నిత్య ప్రాత్రలు ఈమెకు మంచి పేరు తెచ్చిపెట్టాయి.
టీ ట్రీ ఆస్ట్రేలియాలోని దక్షిణ వేల్స్ ప్రాంతానికి చెందిన చెట్టు.టీ ట్రీ చూడటానికి సైప్రెస్ చెట్టును పోలి వుండును.సూదులవంటి అంచులున్న ఆకులులను కల్గి వుండును.పసుపు లేదా పర్పుల్ రంగు పూలు పూయును. చెట్టు దాదాపు 7 మీటర్ల ఎత్తు పెరుగును.చిత్తడిగా వుండే ప్రదేశాలలో బాగా పెరుగుతుంది.ప్రస్తుతం నూనెకై టీ ట్రీని తోటలలో/సేద్య వనాలుగా పెంచుతున్నారు. చెట్టును నరకినను చెట్టు మొదలు/బోదే మళ్ళీ చిగిర్చి రెండేళ్ళల్లో మళ్ళీ పూతకు వచ్చును .టీ ట్రీ నూనెను ఆస్ట్రేలియాలో నే ఎక్కువగా ఉత్పత్తి చేస్తారు.
టీ ట్రీ అనే పేరు 18 వశతాబ్దిలో నావికులచే పెట్టబడింది.ఆస్ట్రేలియా దక్షిణ తీర ప్రాంతంలోని జాజికాయ వాసన వున్న ఆకులనుండి టీ తయారు చేసి, ఆచెట్టుకు టీ ట్రీ అనీ పేరు పెట్టారు.
ఈ చెట్టు ఆస్ట్రేలియాలోని న్యూ సౌత్ వేల్స్ ఈశాన్య తీర ప్రాంతం, ఆగ్నేయ క్వీన్స్ లాండ్ లో ఈ చెట్లు ఎక్కువ వ్యాపించి ఉన్నాయి.ప్రస్తుతం న్యూజిలాండ్, ఆస్ట్రేలియా లోని మిర్టేసియా కుటుంబానికి చెందిన పలుచెట్లను టీ ట్రీ చెట్లు అని వ్యవరిస్తున్నారు.1970-80 మధ్య వాణీజ్యపరంగా న్యూ వేల్సులో తోటల పెంపకం పెరిగింది.అదేసమయంలో కేవలం మెలలేక ఆల్టేర్నిఫోలియా, నుండే కాకుండా తునిసియా, ఈజిప్టు లో , చెట్ల ఆకులనుండి, చెట్ల ఆకులనుండిఈజిప్టు, మలేసియా, వియత్నాం, నుండి తునిసియా, నుండిఈజిప్ఱు, నుండి అమెరికాలో నూనెను ఉత్పత్తి చెయ్యడమ్ మొదలైనది.
టీ ట్రీ నూనె దేహ పరిరక్షిత వ్యవస్థ వృద్ధికారిగా పరిచేసి పరిరక్షిత వ్యవస్థను సంరక్షించును.అంటు రోగాలను సమర్ధవంతంగా ఎదుర్కోనేలా దేహ రక్షిత వ్యవస్థను పటిస్త పరుస్తుంది.మానసిక ఉల్లాసాన్ని కల్గిస్తుంది.బాక్టీరియా, ఫంగసు, వరసులను సమర్థవంతంగా నిలువరిస్తుంది.
చర్మ సంబంధమైన నొప్పులను నివారించును, అలాగే పేలను, స్కాబిస్ ను, కాళ్ళవేళ్ళ సందు ఫంగస్ వ్యాధిని తగ్గించును.పురుగుల కాటుకు మందుగా పనిచేయును.
అలాగే తెగిన గాయాలకు యాంటీ సెప్టిక్ గా పనిచేయును. అలాగే కురుపులు, కాలిన దెబ్బలకు కూడా పని చేయును.అలాగే యోని సంబంధమైన జబ్బులను నివారించును.గొంతు, నోటి నొప్పులకుదగ్గును శ్వాస కోశ వ్యాధులకు పని చేయును.
టీ ట్రీ ఆయిల్ మొటిమల మచ్చలకు సమర్థవంతమైన సహజ నివారణగా పరిగణించబడుతుంది. ఇది రంధ్రాలను అన్‌లాగ్ చేయడానికి మరియు మంటను తగ్గించడానికి సహాయపడుతుంది, ఇది కొత్త మోటిమలు ఏర్పడకుండా మరియు ఇప్పటికే ఉన్న మచ్చలను తీవ్రతరం చేయకుండా నిరోధించవచ్చు. అదనంగా, టీ ట్రీ ఆయిల్ కొత్త చర్మ కణాల పెరుగుదలను ప్రోత్సహిస్తుంది, ఇది మొటిమల మచ్చలను పోగొట్టడానికి మరియు చర్మ ఆకృతిని మెరుగుపరచడానికి సహాయపడుతుంది.
టీ ట్రీ నూనె వలన ఔషధ పరమైన అనేక ప్రయోజనాలు ఉపయోగాలు ఉన్నాయి.రెండవ ప్రపంచ యుద్ద సమయంలో ట్రీ ట్రీ తోటల ఉత్పత్తి దారులను, చెట్లను నరికే వారిని, కావలసిన పరిమాణంలో ట్రీ ట్రీ నూనె ఉత్పత్తి అయ్యే వరకు వారిని మిలిటరీ సేవల నుండి మినహాయింపు ఇచ్చారు.కారణం యుద్ధంలో సైనికులకుఇచ్చుకిట్ లో టీ ట్రీ నూనె కూడా వుండేది.కారణం ఈ నూనె గాయాలుయ వలన అంటు వ్యాధులు సంక్రమించకుండా నిరోధించు గుణం వుండటం చేత. టీట్రీ నూనె గాటైన వాసన కల్గి వుండి, లేత పసుపు రంగులో వుండును.నీటివంటి స్నిగ్థత కల్గి ఉంది.కర్పూరం వంటి గాటైన వాసన వున్న నూనె.ఇంటర్నేసల్ స్టాండర్డ్ 4730 ప్రమాణం ప్రకారం టీ ట్రీ మొత్తం ఆయిల్ లో టెర్పినోల్-4-ఒల్, -టెర్పినెన్, - టెర్పినెన్ లు 70-90%వరకు, -సైమెన్, టెర్పినోలెన్, - టెర్పినియోల్, ఆల్ఫా పైనేలు కలిపి 15% వరకు వుండి తాజా కర్పూర వాసనతో వుండాలి.
జొజోబా ఆయిల్ లేదా కొబ్బరి నూనె వంటి క్యారియర్ ఆయిల్‌తో టీ ట్రీ ఆయిల్‌ను 1:10 నిష్పత్తిలో కరిగించండి . మీ ముఖాన్ని సున్నితమైన క్లెన్సర్‌తో శుభ్రం చేసి, శుభ్రమైన టవల్‌తో ఆరబెట్టండి. పలచబరిచిన టీ ట్రీ ఆయిల్‌ను కాటన్ శుభ్రముపరచుతో ప్రభావిత ప్రాంతానికి రాయండి. వృత్తాకార కదలికలను ఉపయోగించి మీ చర్మంపై నూనెను సున్నితంగా మసాజ్ చేయండి. ఎక్కువ ఒత్తిడి రాకుండా జాగ్రత్త వహించండి, లేకుంటే ఇది చర్మాన్ని చికాకుపెడుతుంది. టీ ట్రీ ఆయిల్‌ను మీ చర్మంపై కనీసం 30 నిమిషాలు లేదా రాత్రిపూట ఉంచండి. గోరువెచ్చని నీటితో మీ ముఖాన్ని కడిగి, శుభ్రమైన టవల్‌తో ఆరబెట్టండి. మీ మొటిమల మచ్చల తీవ్రతను బట్టి మీరు ఈ ప్రక్రియను రోజుకు ఒకటి లేదా రెండుసార్లు పునరావృతం చేయవచ్చు.